**Web-programozás I**

**Beadandó feladat**

Készítsen egy weboldalt szabadon válaszható tartalommal. Néhány javaslat: saját weboldala kitalált adatokkal, weboldal a hobbijáról, weboldal egy létező vagy kitalált nonprofit szervezetről vagy gazdasági társasságról.

Az elkészült weboldalnak eleget kell tennie a következő követelményeknek:

1. A (d**inamikus**) Front Controller tervezési mintával készült és a forráskód a lehető legjobban használja ki a HTML5 lehetőségeit.
2. A főoldal (első oldal) és egy másik oldal (második oldal) tartalmaznak szövegeket és egy-egy videót. Az egyik video saját könyvtárából való, a másik szolgáltatótól (pl. YouTube). A saját könyvtárában lévő video ne legyen több mint 5 mp, a méretkorlát miatt.
3. Van egy képgalériát tartalmazó oldal (harmadik oldal) további képek feltöltésének a lehetőségével.
4. Van egy kapcsolat oldal (negyedik oldal), amelynek segítségével lehet üzenetet küldeni a weboldal tulajdonosának. Az üzenet elküldéséhez egy űrlapot jelenít meg, amely bekér legalább három adatot: a küldő e-mail címét, az üzenet szövegét, és a küldő lakhelyét (Magyarország vagy külföldi). Ellenőrizzük az adatok kitöltésének a helyességét kliensoldalon és szerveroldalon is!
5. Az előző oldalon küldött üzenet adatait megjelenítjük egy új oldalon (ötödik oldal), amely a weboldal menüjén keresztül – természetesen – nem érhető el, és egy a weboldalhoz tartozó adatbázis „üzenet” tábláján tároljuk el.
6. A weboldal tartalmaz egy „Belépés” és egy „Kilépés” menüpontot, amelyeknek viselkedése a következő:
   1. A „Belépés” menüpont akkor látható, ha nincs bejelentkezve a felhasználó.
   2. A „Kilépés” menüpont akkor látható, ha be van jelentkezve a felhasználó.
   3. A „Belépés” menüpontra kattintva feljön egy oldal (6. oldal), ahol lehet bejelentkezni vagy regisztrálni.
   4. Regisztrációkor nem léptetjük be azonnal a felhasználót.
   5. A rendszer fejlécen jelenítse meg a bejelentkezett felhasználót, ha be van lépve, a következő formában: Bejelentkezett: Családi\_név Utónév (Login\_név)

**A feladat teljesítéséről:**

1. A feladat megoldható egyénileg vagy maximum 3 személyes csapatban. A 2 vagy 3 személyes csapatok összetételét legkésőbb a nyolcadik hét laboróráig meg kell adni a laborórákat tartó tanárnak.
2. A megoldásról készíteni kell egy rövid dokumentációt, és amennyiben csapatban oldották meg a feladatot, részletezni kell a feladat megosztását a csapattagok között.
3. Előnyös a weboldalt feltölteni és megvalósítani egy tárhely-szolgáltatón (pl. a nethely.hu, amely 256 MB-ig ingyenes) és ebben az esetben megadni a tárhely-szolgáltatón megvalósított weboldal elérését a dokumentációban.
4. **FONTOS! Minden hallgatónak be kell adni a feladat megoldását a Microsoft Teams rendszerben. Ha csapatban oldották meg a feladatot, a csapat minden tagjának is külön-külön be kell adnia a feladat megoldását! Fel kell tölteni egy zip kiterjesztésű tömörített állományban a weboldal forrásait, a szükséges MySql adatbázist létrehozó és tartalmát betöltő szkriptet és a dokumentációt. A weboldal működőképes legyen bármelyik almappában a webszerver dokumentumainak gyökérkönyvtárán belül.**